**บันทึกรายงานการประชุมสภาองค์การบริหารส่วนตำบลตำบลเมืองเกษตร**

**สมัยวิสามัญ สมัยที่ ๑ ครั้งที่ 1 ประจำปี 25๖๒**

**วันที่ ๑๔ มกราคม พ.ศ. 25๖๒ เวลา 09.30 น.**

**ณ ห้องประชุมองค์การบริหารส่วนตำบลตำบลเมืองเกษตร**

\*\*\*\*\*\*\*\*\*\*\*\*\*\*\*\*\*\*\*\*\*\*\*

**ผู้มาประชุม**

|  |  |  |  |
| --- | --- | --- | --- |
| **ที่** | **ชื่อ - สกุล** | **ตำแหน่ง** | **ลายมือชื่อ** |
| ๑ | นางสุวิมล เจมส์ | รองประธานสภา อบต. | สุวิมล เจมส์ |
| ๒ | นายสำเนา วนกลาง | สมาชิกสภา อบต. ม.1 | สำเนา วนกลาง |
| ๓ | นายจวน มีกำปัง | สมาชิกสภา อบต. ม.1 | จวน มีกำปัง |
| ๔ | นายภูวนาถ หวังเฝ้ากลาง | สมาชิกสภา อบต. ม.2 | ภูวนาถ หวังเฝ้ากลาง |
| ๕ | นายสมชาย ระบือพิณ | สมาชิกสภา อบต. ม.3 | สมชาย ระบือพิณ |
| ๖ | นายจรัญ หวังฟังกลาง | สมาชิกสภา อบต. ม.4 | จรัญ หวังฟังกลาง |
| ๗ | นางยุพิณ หวังประสพกลาง | สมาชิกสภา อบต. ม.4 | ยุพิณ หวังประสพกลาง |
| ๘ | นายประพันธ์ ตากิ่มนอก | สมาชิกสภา อบต. ม5 | ประพันธ์ ตากิ่มนอก |
| ๙ | นางบุญยัง หวังเชิดกลาง | สมาชิกสภา อบต. ม.5 | บุญยัง หวังเชิดกลาง |
| ๑๐ | นายวิโรจน์ มีกำปัง | สมาชิกสภา อบต. ม.6 | วิโรจน์ มีกำปัง |
| ๑๑ | นายเสงี่ยม หวังเขตกลาง | สมาชิกสภา อบต. ม.7 | เสงี่ยม หวังเขตกลาง |
| ๑๒ | จ.ส.ต.นรินทร์ ชูพันดุง | เลขานุการสภา อบต. | จ.ส.ต.นรินทร์ ชูพันดุง |

**ผู้เข้าร่วมประชุม**

|  |  |  |  |
| --- | --- | --- | --- |
| **ที่** | **ชื่อ - สกุล** | **ตำแหน่ง** | **ลายมือชื่อ** |
| 1 | นายเสนอ เกี้ยวกลาง | นายก อบต. | เสนอ เกี้ยวกลาง |
| 2 | นายรถชนะ เอมโคกสูง | รองนายก อบต. | รถชนะ เอมโคกสูง |
| 3 | นายเฉลิม หมายปิดกลาง | รองนายก อบต. | เฉลิม หมายปิดกลาง |
| 4 | นายอารีย์ สมบูรณ์ | เลขานายก อบต. | อารีย์ สมบูรณ์ |
| 5 | น.ส.ลดาวัลย์ เนตรทิพวัลย์ | ผู้อำนวยการกองคลัง | ลดาวัลย์ เนตรทิพวัลย์ |
| 6 | น.ส.กฤษณา เจริญนอก | หัวหน้าสำนักปลัด | กฤษณา เจริญนอก |
| 7 | นายกิตติศักดิ์ คงทวี | ผู้อำนวยการกองช่าง | กิตติศักดิ์ คงทวี |
| 9 | นายดำรงค์ วงษ์นาม | ผู้อำนวยการกองสาธารณสุขฯ | ดำรงค์ วงษ์นาม |
| 10 | น.ส.นุชนาถ มุ่งยุทธกลาง | ผู้อำนวยการกองการศึกษาฯ | นุชนาถ มุ่งยุทธกลาง |
| 11 | นางลลิตา พลจอหอ | นักทรัพยากรบุคคล | ลลิตา พลจอหอ |

**ผู้ไม่มาประชุม**

**-**

**-2-**

**เริ่มประชุมเวลา 09.30 น**

เปิดประชุมเวลา 09.30 น. โดยนางสุวิมล เจมส์ ตำแหน่ง รองประธานสภา อบต. ปฏิบัติหน้าที่ ประธานสภาอบต.เมืองเกษตร ทำหน้าที่เป็นประธานที่ประชุม และ จ.ส.ต. นรินทร์ ชูพันดุง เลขานุการสภาฯ บันทึกรายงานการประชุม

**เลขานุการสภาฯ**  - บัดนี้ ผู้มาประชุมได้เข้าห้องประชุมครบองค์ประชุมแล้ว ขอเชิญประธานได้เปิดการประชุมและดำเนินการประชุมต่อไป

**ประธาน** - เมื่อที่ประชุมพร้อมแล้ว ขอเปิดการประชุมสภา อบต. เมืองเกษตร เพื่อพิจารณาตามระเบียบวาระการประชุมสภา สมัยวิสามัญ สมัยที่ ๑ ครั้งที่ 1 ประจำปี 25๖๒ ดังนี้

**ระเบียบวาระที่ 2 การรับรองรายงานการประชุมครั้งที่แล้ว**

**ประธาน** - สำหรับรายงานการประชุมสภา อบต. เมืองเกษตร สมัยสามัญ สมัยที่ ๔ ครั้งที่ ๒ ประจำปี พ.ศ. 25๖1 เมื่อวันที่ ๓๐ ตุลาคม 25๖๑ ครั้งที่แล้ว ซึ่งคณะกรรมการตรวจรายงาน การประชุมได้ตรวจสอบความถูกต้องแล้ว และเสนอต่อประธานสภาเพื่อให้ที่ประชุม สภาได้พิจารณา ดังนั้น จึงขอให้ทุกท่านได้ตรวจสอบว่าถูกต้องหรือไม่ และมีข้อความใดจะขอแก้ไข เปลี่ยนแปลงหรือเพิ่มเติมหรือไม่ หากมีให้เสนอได้ ถ้าไม่มีขอมติที่ ประชุมว่า ท่านใดเห็นสมควรรับรองรายงานการประชุมครั้งที่แล้วให้ยกมือขึ้น

**มติที่ประชุม** รับรองรายงานการประชุมด้วยคะแนนเสียง 1๑ เสียง ประธานงดออกเสียง

**ระเบียบวาระที่ ๓** **เรื่องเสนอเพื่อทราบและพิจารณา**

**3.1 การเลือกประธานสภาองค์การบริหารส่วนตำบลเมืองเกษตร**

**นางสุวิมล เจมส์** - ด้วยนางละม่อม หวังปรุงกลาง ประธานสภาองค์การบริหารส่วนตำบลเมืองเกษตร

**รองประธานสภา อบต.** ได้ยื่นหนังสือลาออกจากตำแหน่งประธานสภาองค์การบริหารส่วนตำบลเมืองเกษตร ต่อนายอำเภอ เนื่องจากมีความประสงค์จะลงสมัครเลือกตั้งผุ้ใหญ่บ้านตะโก เกรงว่าจะทำหน้าที่ประธานสภาองค์การบริหารส่วนตำบลเมืองเกษตรได้ไม่ครบถ้วน จึงขอลาออกจากตำแหน่งประธานสภาองค์การบริหารส่วนตำบลเมืองเกษตร มีผลตั้งแต่วันที่ ๒ มกราคม 25๖๒ นั้น

นายอำเภอขามสะแกแสง ได้รับทราบการลาออกแล้ว จึงมีผลให้ นางละม่อม หวังปรุงกลาง พ้นจากตำแหน่งประธานสภาองค์การบริหารส่วนตำบลเมืองเกษตร ตามมาตรา 5๑ แห่งพระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติมถึง (ฉบับที่ 6) พ.ศ. 2552 โดยมีผลตั้งแต่ วันที่ ๒ มกราคม 25๖๒ เป็นต้นไป ทั้งนี้ ให้องค์การบริหารส่วนตำบลเมืองเกษตร ดำเนินการเลือกประธานสภาองค์การบริหารส่วนตำบลเมืองเกษตร ให้เป็นไปตาม มาตรา 51 แห่งพระราชบัญญัติฉบับดังกล่าว

**มติที่ประชุม** -รับทราบและถือปฏิบัติต่อไป

-๓-

**รองประธานสภา อบต.** - ขอเชิญเลขานุการสภา อบต. ชี้แจงระเบียบการเลือกประธานสภาองค์การบริหารส่วนตำบลเมืองเกษตร

**เลขานุการสภา อบต.** - ตามพระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติมถึง (ฉบับที่ 6) พ.ศ. 2552 มาตรา 51 เมื่อตำแหน่งประธานหรือรองประธานสภาองค์การส่วนตำบลว่างลง เพราะเหตุอื่นใดนอกจากครบวาระ ให้มีการเลือกประธานหรือรองประธานสภาองค์การบริหารส่วนตำบลแทนตำแหน่งที่ว่างภายในสิบห้าวันนับแต่วันที่ตำแหน่งนั้นว่างลง และให้ผู้ซึ่งได้รับเลือกแทนนั้นอยู่ในตำแหน่งได้เพียงเท่าวาระที่เหลืออยู่ของผู้ซึ่งตนแทน

**มติที่ประชุม** -รับทราบและถือปฏิบัติต่อไป

**เลขานุการสภา อบต.** - ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. 2547 แก้ไขเพิ่มเติมถึง (ฉบับที่ ๒) พ.ศ. 2554 ข้อ 8 วิธีเลือกประธานสภาท้องถิ่น ให้สมาชิกสภาท้องถิ่นแต่ละคนมีสิทธิเสนอชื่อสมาชิกสภาท้องถิ่นคนหนึ่งที่ตนเห็นว่าสมควรให้เป็นผู้ดำรงตำแหน่งประธานสภาท้องถิ่น การเสนอนั้น ต้องมีสมาชิกสภาท้องถิ่น รับรองไม่น้อยกว่าสองคนโดยให้สมาชิกสภาท้องถิ่นแต่ละคนมีสิทธิรับรองได้เพียงครั้งเดียว ชื่อที่เสนอไม่จำกัดจำนวนและให้สมาชิกสภาท้องถิ่นลงคะแนนเลือกจากชื่อเหล่านั้น โดยวิธีเขียนชื่อตัวและชื่อสกุลของผู้ที่ถูกเสนอชื่อคนละหนึ่งชื่อ เมื่อตรวจนับแล้วให้ประธานที่ประชุมประกาศคะแนนต่อที่ประชุมสภาท้องถิ่น ผู้ได้คะแนนสูงสุดเป็นผู้ได้รับเลือก ถ้ามีผู้ใดคะแนนสูงสุดเท่ากันหลายคน ให้เลือกใหม่เฉพาะผู้ที่ได้คะแนนสูงสุดเท่านั้น โดยใช้วิธีเดิมถ้าผลการเลือกใหม่ปรากฎว่ายังมีผู้ได้คะแนนสูงสุดเท่ากันอีกให้ใช้วิธีจับสลากเฉพาะผู้ได้คะแนนสูงสุดเท่ากัน

วิธีการเสนอชื่อและการรับรองตามวรรคหนึ่ง ให้นำความในข้อ 39 มาใช้บังคับโดยอนุโลม

ให้ประธานที่ประชุมเชิญสมาชิกสภาท้องถิ่นไม่น้อยกว่าสองคนช่วยตรวจนับคะแนน

วิธีจับสลากตามวรรคหนึ่งให้ประธานที่ประชุมดำเนินการให้ผู้ได้คะแนนสูงสุดเท่ากันตกลงกันเสียก่อน ว่าจะให้ผู้ใดเป็นผู้จับสลากก่อนหลัง หากตกลงกันไม่ได้ให้ประธานที่ประชุมจับสลากว่าผู้ใดจะเป็นผู้จับสลากก่อนหลัง แล้วให้จัดทำบัตรสลาก ชนิดสีและขนาดอย่างเดียวกันตามจำนวนเท่ากับจำนวนผู้ได้รับคะแนนสูงสุดเท่ากัน โดยเขียนข้อความว่า “ได้รับเลือกเป็นประธานสภาท้องถิ่นเพียงบัตรเดียว” นอกนั้นเขียนข้อความว่า “ไม่ได้รับเลือกเป็นประธานสภาท้องถิ่น”

**มติที่ประชุม** -รับทราบและถือปฏิบัติต่อไป

**รองประธานสภา อบต.** - ขอเชิญสมาชิกสภา อบต. เสนอชื่อสมาชิกสภา อบต. ที่เห็นสมควรให้เป็นผู้ดำรงตำแหน่งประธานสภาองค์การบริหารส่วนตำบลเมืองเกษตร

**-**๔-

- ผู้เสนอ นางบุญยัง หวังเชิดกลาง ส.อบต.ม.๕

ผู้ถูกเสนอ นางสุวิมล เจมส์ รองประธานสภาอบต.

ผู้รับรอง 1. นายสมชาย ระบือพิณ ส.อบต. ม.๓

2. นางยุพิณ หวังประสพกลาง ส.อบต.ม.๔

**รองประธานสภา อบต.** - มีสมาชิกสภา อบต. ท่านใด จะเสนอชื่ออีกหรือไม่ ถ้าไม่มีตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 แก้ไขเพิ่มเติมถึง (ฉบับที่ 2) พ.ศ. 2554 ข้อ 14 ในการเลือกประธานสภาท้องถิ่น รองประธานสภาท้องถิ่นหรือเลขานุการสภาท้องถิ่น ถ้ามีการเสนอชื่อผู้สมควรได้รับการแต่งตั้งเพียงตำแหน่งละหนึ่งคน ให้ถือว่าผู้นั้นได้รับเลือก

ดังนั้น ในการนี้มีผู้ถูกเสนอชื่อเพียงผู้เดียวให้ถือว่าผู้ได้รับเลือกให้เป็นประธานสภา อบตเมืองเกษตร ได้แก่ นางสุวิมล เจมส์ รองประธานสภาอบต.

**มติที่ประชุม** -เห็นชอบด้วยคะแนนเสียง 1๐ เสียง นายภูวนาถ หวังเฝ้ากลาง ส.อบต.ม.๒

งดออกเสียง

**ระเบียบวาระที่ ๔ เรื่องอื่น**

**รองประธานสภาอบต.** - ในระเบียบวาระนี้ มีท่านใดจะเสนอเรื่องอื่นเพื่อให้ที่ประชุมได้พิจารณาหรือไม่

หากมี ให้เสนอได้ และขอพักการประชุมสภาอบต.เมืองเกษตรชั่วคราว

**มติที่ประชุม** รับทราบ

**รับรองถูกต้อง ผู้จดรายงานการประชุม**

ลงชื่อ สุวิมล เจมส์ ลงชื่อ จ.ส.ต.นรินทร์ ชูพันดุง

(นางสุวิมล เจมส์) (นรินทร์ ชูพันดุง)

รองประธานสภา อบต. ปฏิบัติหน้าที่ เลขานุการสภา อบต. เมืองเกษตร

ประธานสภาอบต.เมืองเกษตร ๑๔ มกราคม ๒๕๖๒

๑๔ มกราคม 25๖๒